
SPITALUL CLINIC JUDEŢEAN DE URGENŢĂ TÂRGU-MUREŞ

     
  Târgu-Mureş, str. Gh. Marinescu, nr. 50, cod: 540136

     
   Tel. 0265 – 212111, 211292, 217235; Fax. 0265 – 215768, CF. 4323209
                Operator de date cu caracter personal înregistrat la ANSPDCP sub nr. 26287



Nr. 27.290/06.10.2026
ANUNȚ
Spitalul Clinic Judeţean de Urgență Târgu Mureş cu sediul în Târgu Mureș, strada Gheorghe Marinescu nr. 50,  județul Mureș în conformitate cu prevederile HGR nr. 1336/2022, organizează, în perioada 07.10.2026 – 09.11.2026, concurs pentru ocuparea unui număr de 6 posturi vacante, pe perioadă nedeterminată cu normă întreagă, după cum urmează:

· 1 post inginer – Secția clinică ATI – cu desfășurarea activității la Serviciul tehnic,

· 1 post muncitor calificat – zugrav – Atelier 3 – Serviciul tehnic

· 1 post muncitor necalificat – Neutralizator deșeuri – Atelier 4 – Serviciul tehnic

· 2 posturi muncitori calificați – lăcătuș mecanic – Atelier 5 – Serviciul tehnic

· 1 post muncitor calificat – instalator sanitar – Atelier 5 – Serviciul tehnic

Durata timpului de lucru: cea corespunzătoare pentru salariații cu normă întreagă din cadrul structurilor medicale în care sunt posturile vacante, potrivit Codului muncii actualizat. 
Fiind un spital clinic de urgență activitatea se desfășoară fără întrerupere - 3 ture (dimineață, după-masă, noapte). Progarmul de lucru poate fi  de 8 ore zilnic, în raport cu necesităţile asistenţei medicale,  sau se poate lucra prin rotaţie în ture de 8 ore cu 16 ore libere sau 12 ore cu 24 de ore libere. De asemenea fiind o instituție care asigură asistență medicală populației, activitatea nu poate fi întreruptă. Se desfășoară încontinuu, fără nicio întrerupere, lucrându-se în fiecare zi a anului calendaristic, inclusiv în zilele de sâmbătă și duminică, precum și în zilele de sărbători legale cu respectarea Codului muncii actualizat și Ordinului nr. 870/2004 actualizat – Regulamentul privind timpul de muncă, organizarea și efectuarea gărzilor în unitățile publice din sectorul sanitar.
Documentele solicitate candidaţilor pentru întocmirea dosarului de concurs, conform art. 35 din H.G. nr. 1336/2022:
1. formular de înscriere la concurs, conform modelului prevăzut în Anexa 1 la prezentul anunț;

2. copia actului de identitate sau orice alt document care atestă identitatea, potrivit legii, aflate în termen de valabilitate;

3. copia certificatului de căsătorie sau a altui document prin care s-a realizat schimbarea de nume, după caz;

4. copiile documentelor care atestă nivelul studiilor și ale altor acte care atestă efectuarea unor specializări (diplomă de bacalaureat, diploma de licență în domeniul inginerie – inginer, certificat de calificare în meseria de lăcătuș mecanic, certificat de calificare în meseria de instalator sanitar, certificat de calificare în meseria de zugrav);

5. copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului, conform modelului orientativ din Anexa 2 la prezentul anunț.

6. certificat de cazier judiciar din care să reiasă că persoana participantă la concurs nu a fost condamnată definitiv pentru săvârșirea de infracțiuni care ar face persoana care candidează incompatibilă cu locul de muncă pentru care candidează – în original;

7. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului - în original;
8. certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane – în original;

9. curriculum vitae, model comun european.
10. Dosar plic

11. Dovada achitării taxei de participare (chitanța):

– 100 lei pentru candidații pentru posturile de inginer
– 60 lei pentru candidații pentru posturile de muncitor necalificat, lăcătuș mecanic, instalator sanitar, zugrav
Taxa de participare la concurs se achită la Casieria instituției, camera 3.238, situată la parter.
            Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

            Copiile de pe actele prevăzute la pct. 2)-5), precum şi copia certificatului de încadrare într-un grad de handicap prevăzut la alin. precedent se prezintă însoţite de documentele originale, care se certifică cu menţiunea „conform cu originalul” de către secretarul comisiei de concurs.

Condiții generale de participare la concurs prevăzute de art. 15 din H.G. nr. 1336/2022:
1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

2. cunoaşte limba română, scris şi vorbit;

3. are capacitate de muncă în conformitate cu prevederile Legii  53/2003 – Codul muncii, republicată, cu modificările şi completările ulterioare;

4. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

5. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

6. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

7. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

8. nu a comis infracţiunile prevăzute la art. 1 (2)din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiții specifice de participare la concurs:

· inginer: absolvent de liceu cu diplomă de bacalaureat și diplomă de licenţă în inginerie, studii tehnice, fără condiții de vechime. Specialitatea inginerie medicală constituie avantaj.
·  muncitor calificat – zugrav: absolvent studii generale (8 clase), diplomă sau certificat de calificare în meseria de zugrav, fără condiții de vechime
·  muncitor calificat – lăcătuș mecanic: absolvent studii generale (8 clase), diplomă sau certificat de calificare în meseria de lăcătuș mecanic, fără condiții de vechime
·  muncitor calificat – instalator sanitar: absolvent studii generale (8 clase), diplomă sau certificat de calificare în meseria de instalator sanitar, fără condiții de vechime
·  muncitor necalificat: absolvent studii generale (8 clase), fără condiții de vechime
BIBLIOGRAFIE ȘI TEMATICĂ
1) Bibliografie pentru post de lacatus mecanic 

2) Lacatuserie generala , autori Ing. Emil Ariesan, Ing. Gh. Peptea;

3) Tehnologia asambarii si montajului, Ing. Gheorghe Ion, Ing. Mihai Voicu, Ing.Ion Paraschiv;

4) Legea nr. 319/2006 privind legea securitatii si sanatatii in munca;

5) HG. Nr. 1048/2006 privind cerintele minime de securitate si sanatate pentru utilizarea de catre lucratori a echipamentului individual de protectie la locul de munca;

2) Bibliografie pentru post de instalator sanitar 

1) Instalatii, tehnici sanitare si de gaz - autori : Stefan Vintila,Horia Busuioc;

2) Tehnologia asambarii si montajului, Ing. Gheorghe Ion, Ing. Mihai Voicu, Ing.Ion Paraschiv;

3) Legea nr. 319/2006 privind legea securitatii si sanatatii in munca;

4) HG. Nr. 1048/2006 privind cerintele minime de securitate si sanatate pentru utilizarea de catre lucratori a echipamentului individual de protectie la locul de munca;

3) Bibliografie pentru post muncitor calificat – zugrav 
1) Constructii si tehnologia lucrarilor – Autori R Constantinescu, C.Pavel, V.Voinescu;
2) Cartea zugravului si vopsitorului – Editura tehnica, editia 4 , 1981
3) Legea nr. 319/2006 privind legea securitatii si sanatatii in munca;
4) HG. Nr. 1048/2006 privind cerintele minime de securitate si sanatate pentru utilizarea de catre lucratori a echipamentului individual de protectie la locul de munca;
4) Bibliografie pentru post muncitor necalificat – Neutralizator deșeuri 
1. Conceptul de precauţiuni universale şi reguli de bază în aplicarea acestora; utilizarea echipamentului de protecţie adecvat; spălarea mâinilor; prevenirea accidentelor şi altor tipuri de expunere profesională. Definiţia i  nfecţiei nosocomiale. Metodologia de supraveghere şi control a accidentelor cu expunere la produsele biologice la personalul care lucrează în domeniul sanitar. Protocol de asigurare a îngrijirii de urgenţă, în caz de expunere accidentală la produse biologice.

2. Norme tehnice privind curăţenia şi dezinfecţia în unităţi sanitare.

· Curăţenia (definiţie, metode generale de efectuare a curăţeniei, reguli fundamentale în utilizarea produselor folosite în activitatea de curăţenie, reguli pentru depozitarea produselor şi ustensilelor folosite la efectuarea curăţeniei şi reguli de întreţinere).
· Dezinfecţia (definiţie, dezinfecţia prin mijloace fizice, dezinfecţia prin mijloace chimice – clasificarea dezinfecţiei, antisepticele, spălarea mâinilor şi dezinfecţia pielii, factori care influenţează dezinfecţia, reguli generale şi de practică a dezinfecţiei, antisepticele, definiţie şi criterii de utilizare şi păstrare a antisepticelor, dezinfecţia igienică a mâinilor, metode de aplicare a dezinfectantelor în funcţie de suportul tratat).

3. Clasificarea, ambalarea şi depozitarea temporară a deşeurilor rezultate din activităţile medicale.
5) Bibliografie pentru postul de inginer
1. Legea nr. 95 din 2006 privind reforma în domeniul sănătății, cu modificările și completările ulterioare
2. Hotărârea nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare
3. Ordin nr. 2.219 din 14 iulie 2022 privind controlul prin verificare periodică a dispozitivelor medicale aflate în utilizare, evaluarea performanţelor dispozitivelor medicale secondhand puse în funcţiune şi eliberarea avizului de utilizare pentru dispozitivele medicale din dotarea mijloacelor de intervenţie pentru asistenţă medicală de urgenţă prespitalicească

4. Principii fundamentale de funcționare a aparaturii medicale

5. Legea nr. 319 din 14 iulie 2006 a securităţii şi sănătăţii în muncă

6. Legea nr. 307 din 12 iulie 2006 privind apãrarea împotriva incendiilor

Tipul probelor de concurs: 

· Probă scrisă și interviu – pentru categoriile de personal 
Precizări:

Formularul de înscriere trebuie să fie completat în întregime, candidatul bifează documentele pe care le depune la dosarul de concurs. Formularul de înscriere la concurs se descarcă exclusiv de pe site-ul instituției – anexă la anunțul de concurs. Copiile actelor sunt însoțite în mod obligatoriu de cele în original. 

Actele din dosarul de concurs trebuie să fie în mod obligatoriu în ordinea prevăzută în formularul de înscriere.

Calendarul de desfăşurare a concursului:

· 08.10.2026 – 21.10.2026 – Depunerea dosarelor
·  22.10.2026 – Selecţia dosarelor
·  22.10.2026  până la ora 17.00 – Afişarea rezultatelor selecţiei dosarelor candidaţilor

·  23.10.2026  până la ora 12.00 –  Depunerea contestaţiilor cu privire la selecţia dosarelor

·  23.10.2026 până la ora 15.30 – Soluţionarea şi afişarea contestaţiilor cu privire la selecţia dosarelor

·  03.11.2026 ora 08.00 – Proba scrisă (Sala de protocol a instituției)
·  03.11.2026  până la ora 15.30 – Afişare rezultate proba scrisă,

·  04.11.2026 până la ora 12.00  – Depunerea contestaţiilor la proba scrisă,

·  04.11.2026  până la 17.00 – Afişare rezultate soluţionare contestaţii la proba scrisă,

·  05.11.2026 ora 8.00 – Interviu (Sala de protocol a instituției) 
·  05.11.2026 până la ora 15.30 – Afişare rezultate proba interviu

·  06.11.2026 până la ora 12.00  – Depunerea contestaţiilor la proba interviu

·  06.11.2026 până la 15.30 – Afişare rezultate soluţionare contestaţii la proba interviu 

·  09.11.2026 până la ora 15.30 – Afişare rezultat final al concursului 

Termenul de depunere a dosarelor (10 zile lucrătoare de la afişare): 21.10.2026, ora 12.00.
Dosarul de concurs se va depune la sediul instituţiei organizatoare din Tg. Mureş, str. Gh. Marinescu nr. 50, et. I, cam. 4.107 – Serviciul resurse umane în perioada 08.10.2026 – 20.10.2026 zilnic (de luni până vineri), între orele 7.30 – 14.00. În data de 21.10.2026 înscrierile sunt în intervalul orar 7.30 – 12.00.

Persoana de contact Takács Laura, secretarul comisiei de concurs, telefon 0265-212111 int. 462. Informații suplimentare se pot obține și de la avizier, sau site-ul instituției: www.spitalmures.ro.

      MANAGER                                                                                Președinte comisie concurs 

Ec. Crăciun Ioan Florin                                                                         Pop Alexandru Sorin
                                                                                                     Secretar comisie de concurs,

                                                                                                                  Takács Laura



Confidențial! Date cu caracter personal, prelucrate în conformitate cu prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestora.

